open-index/open-wikipedia-markdown huggingface dataset:
Gay

**Gay** er et engelsk fornavn som betyr «glad, lykkelig». Navnet er mest brukt som kvinnenavn, men også brukt som mannsnavn.

## Etymologi
Navnet er dannet av det engelske ordet *gay*, som opprinnelig betyr «glad, lykkelig» og har gammelfransk opprinnelse. Fra midten av 1900-tallet har *gay* også fått betydningen «homoseksuell».

*Gay* kan også være en kortform av kvinnenavnene *Gaynell* og *Gaynor*, og mannsnavnene *Gaylen* og *Gaylord*.

*Gaye* er en variant av kvinnenavnet *Gay*, men er også et tyrkisk navn som betyr «mål».

## Utbredelse
*Gay* ble brukt som et etternavn i middelalderen. Navnet var mest populært som fornavn i USA på 1940- og 1950-tallet, men har vært svært lite i bruk fra 1970. Bruken av navnet falt i mange land etter at ordet begynte å bli tolket i betydningen «homoseksuell» på siste halvdel av 1900-tallet.

|}

## Kjente personer med navnet
Personene i listen er ordnet kronologisk etter fødselsår.
### Kvinner
* Gay Kayler (født 1941), australsk sanger
* Gay Courter (født 1944), amerikansk forfatter
* Gay Caswell (født 1948), canadisk politiker
* Gay Search, britisk agronom
### Menn
* Gay Bryan (født 1927), amerikansk friidrettsutøver
* Gay Talese (født 1932), amerikansk forfatter
* Gay Byrne (født 1934), irsk radio- og TV-vert
* Gay Hendricks (født 1945), amerikansk forfatter og psykolog

## Referanser


## Eksterne lenker
Ring stasjon

**Ring stasjon** var en jernbanestasjon på Dovrebanen ved Ring i Ringsaker kommune i Innlandet fylke. Den ble åpnet 1894, 1. september 1965 ble godstrafikken nedlagt og den 22. samme måned ble stasjonen nedgradert til holdeplass, som senere ble nedlagt. 

Rings første stasjonsbygning (tegnet av Paul Due) brant i 1940. Bygning nummer to ble revet i 1981. Godshuset brukes som stasjonsbygning ved Kvitfjell holdeplass. Per 2019 var de fleste synlige rester av stasjonen borte.

## Litteratur
* 
* 

## Eksterne lenker


Fil:Ring stasjon.JPG|Rester av Ring stasjon i 2010
Fil:Kvitfjell holdeplass.JPG|Godshuset fra Ring står nå som stasjonsbygning på Kvitfjell.
Ånon Stene

**Ånon Stene** (født 16. september 1944 i Arendal) er en norsk billedkunstner, bosatt på Rykene i Arendal kommune. Han arbeider i hovedsak med akvarell, tegning, olje, acryl, lino og datakunst.

I ti år gikk Stene i lære hos arendalsmaler Kåre Tveit. Han har også gått i lære hos maler, grafiker og billedhugger Brit Skarheim fra Oslo. 

Ånon Stene deltok i årene 1976 og 1994 på Sørlandsutstillingen. I 1977 deltok han i Unge Kunstneres Samfund (UKS), UKS vårutstilling i 1978 og Telemarksutstillingen i 1982. Han har flere separatutstillinger bak seg, blant annet på Det lille galleri i Kristiansand (1986), Galleri Sør (1988) og Stallen i Froland kommune (1992). I september 2014 hadde han en stor retrospektiv utstilling i regi av Arendal kunstforening på Det Lindvedske hus, der bilder fra flere tiår var stilt ut. Et tema som ofte går igjen i kunsten hans er hoder. Et av disse hodebildene var utstilt på Sørlandsutstillingen i 1994.

Stene har også deltatt i mange gruppe-/kollektivutstillinger, og han deltok i Unge Kunstneres Samfund i 1978. Han står for utsmykning på Munkehaugen kultursenter (1996), og ble innkjøpt av Arendal kommune i 1978 og 1990. Ånon Stene er medlem av Norske billedkunstnere Agder. Han var styremedlem ved Sørlandsutstillingen i 2000.

## Referanser
Geniates

* se Systematisk inndeling

***Geniates*** er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).

## Utseende
Middelsstore (20-25 millimeter), avlangt-ovale, blanke biller. Disse artene er ofte rødbrune. Antennene har 9 eller 10 ledd.

## Levevis
Larvene lever i jorda av røtter, mens de voksne insektene kan finnes gnagende på blader. Noen arter kan gjøre betydelig skade ved å beite ned løvverk. Disse billene flyr godt og er mest aktive om natten.
De lever i tåkeskog og løvfellende skog.

## Utbredelse
Slekten er utbredt i Sør- og Mellom-Amerika, fra Panama i nord til Brasil i sør.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, Rutelinae MacLeay, 1819
****** Stammen Geniatini Burmeister, 1844 - 327 arter, Neotropiske
******* Slekten *Geniates* Kirby, 1808
******** *[[Geniates affinis]]*
******** *[[Geniates balzapambae]]*
******** *[[Geniates barbatus]]*
******** *[[Geniates bituberculatus]]*
******** *[[Geniates bornelli]]*
******** *[[Geniates castaneus]]*
******** *[[Geniates clavipalpus]]*
******** *[[Geniates convexus]]*
******** *[[Geniates corniger]]*
******** *[[Geniates cornutus]]*
******** *[[Geniates cylindricus]]*
******** *[[Geniates distans]]*
******** *[[Geniates flaviventris]]*
******** *[[Geniates fuscescens]]*
******** *[[Geniates fuscicollis]]*
******** *[[Geniates impressicollis]]*
******** *[[Geniates impressifrons]]*
******** *[[Geniates incertus]]*
******** *[[Geniates inconstans]]*
******** *[[Geniates isthmicus]]*
******** *[[Geniates leptopus]]*
******** *[[Geniates marginicollis]]*
******** *[[Geniates multicornis]]*
******** *[[Geniates octavius]]*
******** *[[Geniates palliatus]]*
******** *[[Geniates pallidus]]*
******** *[[Geniates panamaensis]]*
******** *[[Geniates punctipennis]]*
******** *[[Geniates relictus]]*
******** *[[Geniates rufescens]]*
******** *[[Geniates rugicollis]]*
******** *[[Geniates rugosus]]*
******** *[[Geniates sericeus]]*
******** *[[Geniates spinolae]]*
******** *[[Geniates spurius]]*
******** *[[Geniates subsericeus]]*
******** *[[Geniates truquii]]*
******** *[[Geniates werneri]]*
******** *[[Geniates verticalis]]*

## Kilder
* Jameson, Mary Liz og Hawkins, Shauna Joy (2005): Synopsis of the genera of Geniatini (Coleoptera: Scarabaeidae: Rutelinae) with an annotated catalog of species. Zootaxa 874: 1-76. http://www.mapress.com/zootaxa/2005f/z00874f.pdf
* Generic Guide to New World Scarab Beetles - *Geniates* http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Geniatini/Geniatini-generic-pages/Geniates/Geniates.html

## Eksterne lenker
* Bilde av ''Geniates bornelli'' 
*
Arendal rutebilstasjon

**Arendal rutebilstasjon** ble innviet i 1962 på Sanden, det gjenfylte havneområdet midt i Arendal sentrum innerst i Kittelsbukt, langs Peder Thomassens gate. Den gamle rutebilstasjonen i Kirkegaten var sprengt allerede tidllig på 1950-tallet. Den nye rutebilstasjonen hadde 29 regionale busslinjer og hadde 220 daglige avganger. Den nye stasjonen ga plass til venterom og moderne servicefasiliteter. En kiosk der publikum kunne få kjøpt pølser, brus og is helt til midnatt var det også på Arendals rutebilstasjon. 

Rutebilstasjonen ble landskjent gjennom humorserien *[[Lille Lørdag]]* med Bård Tufte Johansen og Harald Eia på 1990-tallet. 

I 2002 ble rutebilstasjonen jevnet med jorden for å gi plass til Arendal rådhus og kulturhus.

## Drift
Selskapet *Rutebilstasjonen A/S* ble stiftet i 1961 av de lokale rutebilselskapene som trafikkerte stasjonen og hadde i oppgave å drifte rutebilekspedisjon.

## Arkivet
Arkivet etter Rutebilstasjonen A/S befinner seg på Aust-Agder museum og arkiv i Arendal og består av selskapets møtebøker.

## Referanser


## Eksterne lenker
*
Nexhmije Hoxha

**Nexhmije Hoxha** (, fødenavn Xhuglini 7. februar 1921 i Bitola, død 26. februar 2020 i Tirana) var en albansk kommunistisk politiker. Hun var gift med Albanias kommunistiske statsleder Enver Hoxha fra januar 1945 til han døde i april 1985.

## Liv og virke
### Bakgrunn
Hun ble født Nexhmije Xhuglini av albanske foreldre i Bitola i Kongeriket av serbere, kroater og slovenere i dagens Nord-Makedonia. Hun studerte ved en lærerhøyskole for kvinner i Tirana, hvoretter hun underviste på grunnskolenivå i byen 1941–1942. Under den andre verdenskrig deltok hun i den kommunistiske motstandsbevegelsen mot den italienske og tyske okkupasjonen av Albania.

### Enver Hoxhas hustru, politiker
I januar 1945 etter krigen giftet hun seg med Enver Hoxha. Paret hadde tre barn, de to sønnene Ilir og Sokol og datteren Pranvera, men ingen av dem spilte noen politisk rolle av betydning. Lite var kjent om familielivet deres i samtiden.

I likhet med Fiqrete Shehu og Vito Kapo, som var gift med henholdsvis Mehmet Shehu og Hysni Kapo, fikk hun viktige verv i Arbeidets parti og offentlige stillinger. Nexhmije Hoxha var leder i Forbundet av albanske kvinner 1946–1955 og medlem av partiets sentralkomité fra 1948. Hun ledet Instituttet for marxistisk-leninistiske studier 1966–1992, og ble den siste rektoren ved V.I. Lenins høyere partiskole i Tirana. Hennes innflytelse og påståtte brutalitet gav henne økenavnet «Tiranas sorte enke». Hun overtok i mars 1986 som leder for massebevegelsen Den demokratiske front, etter at ektemannen døde året før, og satt frem til 1990.

Til tross for at Enver Hoxha ble fremstilt som asketisk, levde familien et luksuriøst liv.

Etter regimets fall ble Nexhmije Hoxha ekskludert fra ALP i 1991 og arrestert 4. desember 1991. I januar 1993 ble hun dømt til 9 års fengsel for underslag av 750 000 lek og ankeinstansen økte senere straffen til 11 år. Hoxha ble løslatt fra fengsel i januar 1997.

Etter løslatelsen brukte hun sin energi på å pleie sin ektemanns omdømme. Rundt annethvert år gav hun intervjuer. Hun utgav i 1998 en biografi i to bind om ektemannen.

Hoxha døde i februar 2020 en alder av 99 år i Tirana.

## Referanser
Llazar Fundo

**Llazar Fundo** (født 20. mars 1899 i Korçë, død 20. september 1944 i Kukës) var en albansk sosialist, journalist og forfatter.

Han ble født inn i en kjøpmannsfamilie av valakisk herkomst. Etter det franskspråklige gymnaset i Thessaloniki studerte han rettsvitenskap i Paris. Tilbake i Albania ble Fundo involvert i flere kommunistiske organisasjoner, men måtte flykte til Wien etter at Fan Nolis regjering ble styrtet i 1924. I Wien arbeidet han i tilknytning til Komintern, og oppholdt seg en periode i Sovjetunionen. Fundo distanserte seg fra stalinismen, og kom tilbake til Albania i 1938 med sikte på å etablere et sosialdemokratisk parti. I 1941 ble han arrestert av den italienske okkupasjonsmakten og deportert til Ventotene. Etter løslatelsen i 1943 dro han til Kosovo for å slutte seg til den albanske motstandsbevegelsen. I 1944 ble han fanget og anklaget for å være desertør og trotskist av albanske kommunister, som slo ham i hjel.

## Referanser
Skisport (tidsskrift)

***Skisport*** (også skrevet ***SKIsport***) er et norsk magasin, og Norges Skiskytterforbunds offisielle magasin. SKIsport har også en samarbeidsavtale med Norges Skiforbund. Per 2015 utkommer magasinet med åtte utgaver i året.

Bladet utgis av forlaget og mediehuset Sportmedia AS/Pan Media Group med hovedkontor i Oslo. Redaktør for SKIsport er Eirik Lund Røer. 

Magasinet definerer sin målgruppe som utøvere, trenere, ledere, aktive og engasjerte foreldre innen skisport. Det inneholder reportasjer fra skimiljøet, hovedsakelig i Norge, med fokus på talenter, breddeaktiviteter, trening, utstyr og ernæring. Bladet presenterer også mye treningsstoff, portretter og terminlister.

## Opplag
Bekreftede netto opplagstall fra Mediebedriftenes Landsforening:
*2012: 7&nbsp;321 
*2013: 8&nbsp;142
*2014: 7&nbsp;975

## Referanser
 

## Eksterne lenker
*
Bjønnafurua

**Bjønnafurua** er et tre i Trollheimen i Meldal, og ble i 2014 målt til å være Norges største furu.

Bjønnafurua ble oppmålt til å være 14,23 m3 av Morten Gåsvand og Lars Inge Harang i 2014. Treet er minst 800 år gammelt.

Morten Gåsvand laget boka «Furukjempene i Trollheimen».

Trærne måles på både rotsystem over bakken, stamme eller stammers og greiners diametre fra to sider, omkretser, lengder, høyde og annet.

## Referanser
Sandfjordelva

:*For andre elver med samme navn, se [[Sandfjordelva (andre betydninger)]].*

**Sandfjordelva** (nordsamisk: *Dávatjohka*, historisk *Davatjåkka*) er ei elv i Båtsfjord kommune i Finnmark. Den renner i nordøstlig retning fra Skipskjølen og munner ut i Barentshavet ved Sandfjord, rundt fire kilometer sør for Hamningberg. Elva er  lang.

## Elvas løp
Elva har sitt utspring på nordøsthellingen av Skipskjølen midt inne på Varangerhalvøyas fjellvidde. Herfra renner elva først mot øst, senere nordøst. Sandfjordelva er uten innsjøer. Den har mange små sideelver, hvorav den største er Orošjohka.

Sandfjordelvas dalføre har en form som er ganske enestående i Norge, idet elva er skåret ned i de flattliggende, løse bergartene i fjellplatået og har en flat og veldrenert dalbunn med et forgreinet elveløp. Den ligner på denne måten enkelte dalfører man kan finne på Spitsbergen, men ikke i Norden for øvrig, utenom Varangerhalvøya.

Hele vassdraget er skogløst, men det vokser vierkratt vokser på elveørene på de nederste fem kilometrene. Deltaet ved munningen er en viktig hekkeplass for småvadere og spurvefugl. Selve dalbunnen har en særegen, interessant flora.

## Inngrep og bruk
Vassdraget er uten store inngrep. Fv341 krysser vassdraget ved munningen, og det går en grusvei rundt fem kilometer oppover dalen. Det ligger en del hyttebebyggelse i Sandfjord, og et par kraftledninger krysser den nedre delen av vassdraget.

## Vern
Vassdraget ble vernet mot kraftutbygging i Verneplan I for vassdrag i 1973, med bakgrunn i de naturvitenskapelige interesser.

En stor del av nedbørfeltet inngår i Varangerhalvøya nasjonalpark, og med unntak av hytteområdene langs fylkesveien ved munningen inngår resten i Persfjorden-Syltefjorden landskapsvernområde. Helt nederst ved havet ligger Sandfjordneset naturreservat, som omfatter et område med flyvesand og sanddyner mellom elvemunningen og bukta utenfor.

## Referanser
Talent Norge

**Talent Norge AS** er et norsk aksjeselskap som ble stiftet 21. januar 2015. Selskapet eies av staten ved Kulturdepartementet samt Cultiva og Sparebankstiftelsen DNB.

Selskapet skal tilby et «talentprogram» for unge kunst- og kulturutøvere etter modell av Olympiatoppen. Programmet er rettet mot unge talenter og dyktige utøvere som ennå ikke har startet opp med en høyere kunstfaglig utdannelse, i tillegg til nyutdannede musikere, dansere, visuelle kunstnere og arkitekter. Selskapet gir ikke direkte økonomisk støtte til individuelle talenter eller kunstnere, men kan støtte «talentklynger» og samarbeidsprosjekter som kan komme enkeltpersoner til gode.

## Se også
* Kreativt Norge

## Referanser


## Eksterne lenker
*
Nyt Norge

**Nyt Norge** er en merkeordning for norske matvarer som ble etablert av Stiftelsen Norsk Mat i 2009. Ordningens mål er å synliggjøre at produkter er av norsk opprinnelse, produsert etter norske regler, i Norge og gjøre det enkelt for forbrukere å velge norske matprodukter i butikken. Flere artikler i avisen *[[Aftenposten]]* i 2025 viste utstrakt bruk av underbetalte sesongarbeidere fra u-land, med slumlignende boforhold.

## Bakgrunn

Matprodusenter kan selv søke om å få merke produktene sine med «Nyt Norge» så lenge de oppfyller tre krav som stilles: 
# Maten må bestå av norske råvarer
# Bonden må ha fulgt norske regler
# Produktet må være pakket og produsert i Norge

I november 2014 igangsatte EFTAs overvåkingsorgan undersøkelsessak om merkeordningen Nyt Norge under henvisning til EØS-avtalens artikkel 11 om at «Kvantitative importrestriksjoner og alle tiltak med tilsvarende virkning skal være forbudt mellom avtalepartene». Overvåkningsorganet viste til avgjørelser i EU-domstolen som slår fast at reklameframstøt som kun fremmer omsetning av innenlandske næringsmidler, kan være i strid med dette forbudet, dersom reklamen finansieres av det offentlige. Saken ble løst høsten 2015.

I 2024 kom det frem at meieriprodukter merket med Nyt Norge inneholder tysk melkepulver. Flere artikler i avisen *Aftenposten* i 2025 viste utstrakt bruk av underbetalte sesongarbeidere fra u-land, med slumlignende boforhold.

## Se også
* Made in Norway

## Referanser


## Eksterne lenker
*Nytnorge.no
Sigurimi

**Sigurimi**, offisielt **Drejtoria e Sigurimit të Shtetit** (oversatt fra albansk: «Direktoratet for statssikkerhet»), var den nasjonale sikkerhetstjenesten, etterretningstjenesten og det hemmelige politiet i det kommunistiske Albania. Sigurimi ble etablert i 1943 og oppløst ved kommunismens fall i 1991, og ble avløst av etterretningstjenesten SHISH. I midten av 1970-årene hadde Sigurimi rundt 5&nbsp;000 uniformerte ansatte.

## Referanser
WISE J1049-5319

**WISE J1049-5319** (fullt navn **WISE J104915.57-531906**) er et binærsystem av to brune dverger som ligger 6,5 lysår unna jorden. Med det er det det tredje nærmeste stjernesystemet til jorden, det nærmeste som er oppdaget siden 1916, da Barnards stjerne ble oppdaget.

Systemet ble oppdaget av Kevin Luhman på bilder tatt av Wide-field Infrared Survey Explorer  (WISE), og oppdagelsen ble kunngjort i 2013.

## Kilder
* ''The Closest Star System Found in a Century'' - pressemelding fra Penn State-universitetet
Kari Vigeland

**Kari Vigeland** (født 16. mai 1936) er en norsk psykolog og forfatter som var styreleder i Human-Etisk Forbund 1983&ndash;1987 og generalsekretær 1991&ndash;1993, samt co-president for det internasjonale humanistforbundet International Humanist and Ethical Union 1990–1993.

Vigeland har som førsteamanuensis ved ved Universitetet i Oslo undersøkt nordmenns holdning til aktiv dødshjelp og vært aktiv i samfunnsdebatten om temaet. Hun har sittet i styret for Foreningen Retten til en verdig død og har i dag plass i foreningens konsultative råd.

## Referanser
Microchilus

* se Systematisk inndeling

***Microchilus*** er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).

## Utseende
Små til middelsstore, blanke, litt brede skarabider. Hode og forkropp er svarte, dekkvingene gulbrune med svarte lengdestreker.

## Levevis
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om natten.

## Utbredelse
Artene er utbredt i Brasil.

## Systematisk inndeling
Navnet *Microchilus* brukes også om en slekt av orkideer.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Geniatini Burmeister, 1844 - 327 arter, Neotropiske
******* Slekten *Microchilus* Blanchard, 1851
******** *[[Microchilus lineatus]]* Blanchard, 1851
******** *[[Microchilus rodmani]]* Jameson, 2008

## Kilder
* Generic Guide to New World Scarab Beetles - *Microchilus* http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Geniatini/Geniatini-generic-pages/Microchilus/Microchilus.html
* Jameson, Mary Liz (2008): Review of the genus *Microchilus* Blanchard. *Insecta Mundi* 25:1-14
* Jameson, Mary Liz og Hawkins, Shauna Joy (2005): Synopsis of the genera of Geniatini (Coleoptera: Scarabaeidae: Rutelinae) with an annotated catalog of species. Zootaxa 874: 1-76. http://www.mapress.com/zootaxa/2005f/z00874f.pdf

## Eksterne lenker
*
Steinar Nilsen (humanist)

**Steinar Nilsen** (født 1943) er en norsk humanetiker som var leder for Human-Etisk Forbund 1987&ndash;1993, styremedlem i International Humanist and Ethical Union samme periode og president for European Humanist Federation i tre perioder fra 1994 til 2003.

## Referanser
Arne Heimsjø

**Arne Heimsjø** (født 28. desember 1915 i Hemne, død 18. april 1989) var en norsk general.

I 1935 ble han sersjant, to år senere ble han forfremmet til fenrik. Han deltok som troppsjef i sjette kompani av Vestoppland infanteriregiment nr. 6 (I/IR 6) i kampene på Ringerike under angrepet på Norge i 1940,Under okkupasjonen av Norge forsøkte han å dra til Shetland den 30. juni 1941, men forsøket mislyktes . Senere flyktet han til Sverige i 1941. Og derifra dro han til Storbritannia. I 1943 ble han forfremmet til løytnant, i 1947 kaptein og i 1950 major. I 1953 ble han forfremmet til oberstløytnant, og i 1960 til oberst. Han ble i statsråd 17. desember 1971 forfremmet til generalmajor, og ledet distriktskommando Trøndelag fram til han pensjonerte seg i 1979.

Heimsjø mottok Deltagermedaljen med rosett og Haakon VIIs 70-årsmedalje.

## Referanser
Det albanske fascistiske parti

**Det albanske fascistiske parti** (albansk: *Partia Fashiste e Shqipërisë*, PFSh) var et fascistisk politisk parti i Albania. Etter Italias annektering av Albania i 1939 ble partiet opprettet på initiativ fra italienerne. PFSh fungerte som en avlegger av italienske Partito Nazionale Fascista, og alle partimedlemmer måtte sverge troskap til Benito Mussolini. PFSh var det okkuperte Albanias eneste lovlige parti, og alle albanere i tjeneste for italienerne måtte skrive seg inn som medlemmer. PFSh ble oppløst idet Italia kapitulerte i 1943, og fikk sin avløser i den nazistiske «Stor-Albanias garde» under den nazi-tyske okkupasjonen.

## Referanser
Jens Aure

**Jens Ivar Aure** (født 16. juli 1913, død 26. januar 2001) var en norsk embetsmann. Han var i flere år på 1970- og 1980-tallet direktør for Direktoratet for statens skoger.

## Bibliografi
* Aure, Jens (1982): «Direktoratet for statens skoger 25 år» i: tidsskriftet *Statsskog*, 1982. Utgitt av Direktoratet for statens skoger .
* Aure, Jens (1992): «Da Regjeringen ville at norsk skog heller skulle være svensk enn statsskog» i: tidsskriftet *Statsskog*, 1992. Utgitt av Direktoratet for statens skoger.

## Referanser
Sigurd Birkelund

**Sigurd Johannes Birkelund** (født 19. april 1930 i Hellas) er en norsk embetsmann. Han var fra 1972 formann for Trygderetten, en stilling han hadde i over 20 år. Han var også leder av Arbeidernes Edruskapsforbund frem til 1985.

Birkelund har vært byråsjef i Kirkedepartementet, og fra 1. januar 1969 var han den første direktøren for Statens edruskapsdirektorat.

## Referanser
Tupambaé

**Tupambaé** (tupí-guaraní: «stedet der Gud bor») er en by i Cerro Largo-departementet i det østlige Uruguay.

## Befolkning
Tupambaé har 1 122 innbyggere *(Beregning 2011)*

Kilde:

## Transport
 Ruta 7 General Aparicio Saravia forbinder Tupambaé med Santa Clara de Olimar, Nico Pérez, Cerro Chato, Fraile Muerto, Fray Marcos og Pando.

## Referanser


## Eksterne lenker
* Tupambaé (INE) (spansk)
* Kart over Tupambaé (spansk)
Junior-VM på ski 2015

**[[Junior-Verdensmesterskapet på ski, nordiske grener|Junior-VM på ski]] 2015** ble arrangert i Almaty i Kasakhstan fra 3. februar til 8. februar 2015. Sprinten skulle opprinnelig bli arrangert 2. februar, men ble utsatt til dagen etter.

## Resultater
### Langrenn
#### Gutter

#### Jenter

### Skihopping
#### Gutter

#### Jenter

## Kombinert

## Medaljeoversikt
:  

## Norges tropp
### Langrenn
23. januar tok juniorlandslagstrener Anders Bystrøm, sammen med utviklingssjef Brit Baldishol og langrennskomiteen i Norges Skiforbund, ut 6 jenter og 8 gutter. Det ble tatt *«hensyn til den totale størrelsen på troppen (maks 8 av hvert kjønn) og å kunne stille med et så sterkt lag som mulig på hver distanse»*.

#### Jenter

 
#### Gutter

### Skihopping
20. januar tok Norges Skiforbund ut 7 utøvere.

### Kombinert
20. januar tok Norges Skiforbund ut 5 utøvere.

## Se også
*U23-VM på ski 2015

## Referanser


## Eksterne lenker
* Offisielt program
* FIS Resultatside langrenn hos *FIS-Ski.com*
* FIS Resultatside hopp hos *FIS-Ski.com*
* FIS Resultatside kombinert hos *FIS-Ski.com*
Leiv Arne Rosseland

**Leiv Arne Rosseland** (født 10. juni 1960 på Geilo) er en norsk lege ved Oslo universitetssykehus og professor i medisin ved Universitetet i Oslo. Han vokste opp på Østre Toten.

Rosseland er spesialist i anestesiologi (1998) og har vært ansatt ved Akuttklinikken, Oslo universitetssykehus siden 2000. Overlege fra 2004. Han er for tiden forskningsleder ved samme klinikk (2015).

## Utdannelse og grader
* Bachelor i musikkvitenskap fra UiO 1986 
* Cand. med. UiO 1989 
* Spesialist i anestesiologi 1998 
* Dr. med. 2005 (UiO) med avhandlingen "Pain after knee arthroscopy: study methodology in intra-articular analgesic trials and clinical effects of intra-articular morphine, ketamine, and saline."

## Forskningsinteresser

I tillegg til forskning innen akutt smerte etter kirurgi forsker han på smerte og inflammasjon i et prosjektsamarbeid med Lovisenberg Sykehus, Institutt for Indremedisinsk Forskning ved Oslo universitetssykehus og Karolinska Institutet, Stockholm. De siste 10 årene har han også arbeidet med forskningsprosjekter innen hemodynamikk hos gravide, endringer under svangerskapet og effekter av anestesi og smertelindring til fødende kvinner.

## Bidrag
Rosseland har bidratt til etableringen av en nordisk etterutdanning for anestesileger med spesiell interesse for anestesi og smertelindring til fødende. Han innførte metoden perkutan trakeotomi på Sykehuset Innlandet, Lillehammer i 1997 og Rikshospitalet fra 1998. Han har siden ledet et kvalitetsregister for trakeotomerte intensivpasienter.

## Referanser


## Eksterne lenker
* 
* Blogg av anestesiolog, professor Leiv Arne Rosseland: Skal fødende kvinner få smertelindring?  Forskning.no [besøkt 21.1.2015]
*Profil på ResarchGate
Kirgisistan i Tyrkvisjonens sangkonkurranse

**Kirgisistan i Tyrkvisjonens sangkonkurranse** er en oversikt over Kirgisistans deltakelser og resultater i Tyrkvisjonens sangkonkurranse. Landet har deltatt i alle konkurransene som har vært arrangert siden 2013. Kirgisistans representant vant konkurransen i 2015.

## Bakgrunn
Kirgisistan er blant deltakerlandene og -regionene som har deltatt alle årene Tyrkvisjonens sangkonkurranse har vært arrangert. Landet har hittil også deltatt i finalen hvert år. I 2015 ble Jiydeş İdirisova, som var kledd som en krigerprinsesse, konkurransens tredje vinner med sitt bidrag «Kim bilet», som er en moderne poplåt med innslag av tradisjonelle elementer. Bidraget ble fremført med dansegruppa Will Be, som også var med på scenen under bidraget i 2014.

Produksjonsselskapet Kultaev og den statlige TV-kanalen KTRK organiserer landets nasjonale finaler og deltakelsene i Tyrkvisjonens sangkonkurranse. KTRK og Piramida TV, og i 2020 Tumar TV, har kringkastet konkurransene.

Fra 2013 til 2015 ble landets representant valgt i en nasjonal finale, hvor vinneren ble avgjort på grunnlag av en kombinasjon av jury- og SMS-stemmer. Landet bekreftet at de skulle delta i , og hadde planer om å arrangere en nasjonal finale i  som ikke ble arrangert. Guttegruppen Zaman ble valgt internt til å delta i 2018 og 2019. Fra 2016 til 2019 ble Tyrkvisjonens sangkonkurranse avlyst. Da konkurransen igjen ble arrangert i 2020, ble det nok en gang gjort et internt valg av representant.

## Deltakere, bidrag og resultater
;Tabellforklaring
 

## Jurymedlemmer

## Referanser


## Eksterne lenker
* 
* Koomdik teleradioberüü korporatsjiyasi   
* Kirgisistan på turkvizyon.tv
Åsmund Oftedal

**Åsmund Oftedal** (født 24. november 1924 i Sauda, død 7. august 1988 i Bergen) var en norsk kulturleder. 

Han hadde bakgrunn fra NRK og reklamebransjen da han fra 1967 ble direktør for festspillene i Bergen. Fra 1972 var han kultursjef i Bergen kommune. Fra 1977 til 1982 var han direktør for Norsk kulturråd, deretter et år som direktør for Stavanger konserthus.

Oftedal satt også i kinolovutvalget.

## Referanser
Hausa (folk)

**Hausa** er en av de største folkegruppene i Vestafrika. Fremfor alt i det nordlige Nigeria og i Niger utgjør hausafolket store deler av befolkningen. De taler språket hausa og er muslimer. Tradisjonelt er hausafolket jordbrukere, men mange er blitt handelsfolk.

Nord i Nigeria ligger hausafolkets syv tradisjonelle byer Biram, Daura, Gobir, Kano, Katsina, Rano og Zaria, som lenge har vært viktige maktsentre.

## Referanser
Verdensmesterskapet i skyting

**ISSF-VM i skyting** arrangeres av International Shooting Sport Federation (ISSF). Det første mesterskapet som regnes i rekken av verdensmesterskap ble arrangert i 1897 i Lyon i Frankrike. I starten var 300m rifle for menn eneste øvelse, mens flere andre øvelser var tatt inn i det olympiske programmet. År 1900 ble 50m pistol tatt inn. Fra og med 1929 ble de fleste olympiske øvelsene med, og fra 1933 kom de siste med. Den neste store endringen kom etter 2. verdenskrig når øvelsene 300m standardrifle, 25m pistol og skeet ble tatt med.

## Før første verdenskrig

## Mellomkrigstiden

## Etter 2. verdenskrig

## Egne mesterskap for hagleskyting og løpende viltmål

## Egne mesterskap for luftgeværskyting

## Eksterne lenker
*
Skihopping og kombinert på Grønland

**[[Grønland]]** har hatt en viss aktivitet innen skihopping, på relativt lavt nivå. Det har eksistert flere permanente eller provisorisk bygde hoppbakker på øya; den mest kjente av dem er Ravnebakken ved Nuuk. Skihopping og kombinert har flere ganger stått på programmet i det grønlandske mesterskapet på ski, som er blitt arrangert siden 1953. Ingen grønlendere har imidlertid deltatt i internasjonale mesterskap i disse grenene.

Det lengste skihoppet på Grønland kan ha vært 35,5 meter, som ble nådd av Svend Rasmussen (Danmark) i det grønlandske mesterskapet i Maniitsoq 2. april 1972. Grønlandske Hans Holm hoppet 45 meter under trening i Oslo i 1956. Et rekordstort publikum på ca. 2000 var til stede på det grønlandske mesterskapets hopprenn i Nuuk i 1967.

## Grønlandske mestere i skihopping og kombinert
Ufullstendig liste.

## Referanser


## Eksterne lenker
*Atuagagdliutit: Hopbakke står ubenyttet (s. 21, 2. mars 1972, arkivert hos Islands nasjonalbibliotek)
Jewish Agency for Israel

The **Jewish Agency for Israel** er verdens største ideelle jødiske organisasjon. Bevegelsen ble tidligere kalt «The Palestine Zionist Executive», men ble utpekt i 1929 som «Jewish agency» i Folkeforbundet sitt Palestina-mandat.

## Fotnoter

## Referanser


## Eksterne lenker
*
Sandfjorddalselva

**Sandfjorddalselva** er ei elv i Båtsfjord kommune i Finnmark. Den har sitt utspring på Syltefjordfjellet og renner derfra mot øst til munningen i Syltefjord-Sandfjorden ved den fraflyttede bygda Ytre Syltefjord. Elva er  lang.

Mesteparten av nedbørfeltet ligger innenfor Makkaurhalvøya naturreservat.

## Referanser
State of the Union

**State of the Union** («unionens tilstand») er en melding som USAs president leverer til Kongressen (Senatet og Representanthuset i fellesskap), tradisjonelt én gang i året. Meldingen er ikke bare en rapport om landets tilstand, men gir presidenten anledning til å legge frem sin politiske agenda (som han behøver Kongressens lovgivende makt til å få gjennomført) og sine nasjonale prioriteringer.

Oppgaven med å rapportere om unionens tilstand følger av paragraf 2 tredje ledd i USAs grunnlov. I det meste av landets første århundre leverte presidenten primært en skriftlig melding til Kongressen. Etter fremveksten av radio og fjernsyn, blir meldingen nå fremført som en tale, som kringkastes direkte over hele landet.

## Referanser


## Se også
* Melding om rikets tilstand (Norge)
Lothepus

**Leif Einar Lothe** (født 1969), kjent som **Lothepus**, er en norsk maskinentreprenør, skytebas, TV-personlighet og musiker fra Rogdo i Ullensvang i Hardanger. Han ble kjent i 2014 fra sin deltakelse i dokumentarserien *[[Fjorden Cowboys]]* på TV 2.

Lothe har gitt ut to album; debuten *Sallaren* kom i 2009, mens *Cowboyhjarta* ble utgitt i juni 2014. I tillegg har Lothe gitt ut en biografi, lansert merchandise og alkoholprodukter under navnet «Lotherus», samt utviklet ølet «Lothepils» i samarbeid med Hansa bryggeri. I 2022 lanserte han snusmerket «Lo The Snus» hos Swedish Match. I 2025 åpnet opplevelsesparken og campingplassen "Camp Lothepus" på Hjøllo i Odda.

Lothe er kjent fra *[[Fjorden Cowboys]]*, en dokumentarserie som hadde premiere på TV 2 i 2014 og som har vunnet Gullruten. I 2017 vant han første sesong av *[[Farmen kjendis (Norge) sesong 1|Farmen kjendis]]*, en reality-serie der tolv norske mediekjendiser driver en gård og konkurrerer mot hverandre i ulike oppgaver. I 2021 deltok han i *[[Camp Kulinaris]].*

I 2017 kåret *[[Kampanje]]* ham til «årets medienavn» og «årets kjendis», og var den personen som hadde blitt søkt opp flest ganger på Google. Samme år ble han også nominert til «publikumsprisen» under Gullruten.

## Familie
Leif Einar Lothe er sønn av entreprenøren Einar Lothe og kunstner Anne Karin Lothe. Han har tre barn.

## Bibliografi
* 2017: *Lothepus: Går det til helvete, så går det til helvete* (med Finn Tokvam), Samlaget ISBN 9788252194708
* 2018: *Lothestrikk,* Samlaget ISBN 9788252197105

## Diskografi
* 2009: *Sallaren*
* 2014: *Cowboyhjarta*
* 2016: *Julatre - single*
* 2018: *Kjeft gjer ikkje ilt* - single
* 2018: *Jakusi* - single
* 2018: *Hyllest til dei som ikkje kan sei nei* - single
* 2018: *Heimatt til Hardanger* - single

## TV-program

### Egne TV-program
* 2014–2019: *[[Fjorden Cowboys]]* (7 sesonger)
* 2021: *Ekspedisjon Lothepus* (1 sesong)
* 2022–: *Lothepus Camping,* (3 sesonger)

### Gjesteopptredener på TV
* 2017: *[[Farmen kjendis (Norge) sesong 1|Farmen Kjendis]]*, sesong 1
* 2017: *Nytt på Nytt,* sesong 37
* 2017: *Lindmo*, sesong 11
* 2017: Senkveld med Thomas og Harald, sesong 30
* 2017: *Gullruten 2017*
* 2018: *Huskestue*, sesong 4
* 2018: *Danskebåten*, sesong 2
* 2019: *[[4-stjerners middag]]*, sesong 11
* 2019: *Senkveld-slaget: Øst mot Vest,* sesong 3
* 2020: *Jakt: Lasse Kjus*, sesong 1
* 2021: *[[Camp Kulinaris]]*, sesong 4
* 2021: *[[Sofa (TV-serie)|Sofa]]*, sesong 3
* 2021: *Værjegeren*, sesong 3
* 2021: *[[Fangene på fortet]]* (1 episode)
* 2022: *Drag Me Out*, sesong 1
* 2023: *Kultur med Persnille Sørensen,* film
* 2025: *[[Først til verdens ende]]*, sesong 1

## Priser
* Årets medienavn, Kampanje, 2017 
* Årets Kjendis, Se og Hør Kjendisgalla, 2018
* Dialektprisen, Norsk Målungdom, 2018

## Referanser


## Eksterne lenker
* 
* 
* 
*
Hollendergaten

**Hollendergaten** kan blant annet vise til:

* Hollendergaten (Bergen), en gate i strøket Vågsbunnen i Bergen, var tidligere en av byens hovedgater.
* Hollendergaten (Oslo), tidligere navn for Hollendergata i Oslo, gate i bydel Gamle Oslo, i grenseområdet mellom Gamlebyen og Grønland.
NPF-prisen

**NPF-prisen** eller **Norsk Petroleumsforenings pris** er en pris som deles ut årlig av Norsk Petroleumsforening i forbindelse med Oljeindustripolitisk seminar i Sandefjord. Prisen ble første gang utdelt i 2004, for år 2003. Den blir regnet som den høyeste utmerkelsen innen norsk oljebransje.

## Vinnere
* 2003 – KonKraft
* 2004 – Espen Barth Eide
* 2005 – Johan Petter Barlindhaug
* 2006 – Kjell Inge Røkke
* 2007 – Hans Henrik Ramm
* 2008 – Oljedirektoratet
* 2009 – Per Terje Vold
* 2010 – Erik Haugane
* 2011 – Hans Christen Rønnevik
* 2012 – Petter Osmundsen
* 2013 – Ola Borten Moe
* 2014 – Leif Sande
* 2015 – Jarand Rystad, grunnlegger og daglig leder av Rystad Energy
* 2016 – Ståle Kyllingstad
* 2017 – Margareth Øvrum
* 2018 – Alf E. Jakobsen
*2019 – Leif Johan Sevland
*2020 – Ingen utdeling pga. koronapandemien
*2021 – Kristin Fejerskov Kragseth
*2022 – Gassco
*2023 – Olje- og gassavdelingen i Olje- og energidepartementet
*2024 – Karl Johnny Hersvik

## Referanser




## Eksterne lenker
*
* NPF-prisen arkivert side fra 2015
Borut Maček

**Borut Maček** (født 1966) er en slovensk tidligere håndballspiller, som siden 2014 har vært landslagssjef for det iranske herrelandslaget.

## Karriere
### Spillerkarriere
Maček spilte i løpet av sin tid som håndballspiller for klubber i Slovenia, Jugoslavia, Portugal og Østerrike.

### Trenerkarriere
Etter å ha avsluttet sin spillerkarriere i 1996, startet Maček å trene lag i hjemlandet Slovenia og tilbragte tre år i Østerrike, før han dro hjem igjen og trente Trebnje og Gorica.

I 2004 ble Maček tilbudt trenerjobben for den kuwaitiske klubben Kazam, hvor han ledet laget til cupfinalen allerede i sitt første år som hovedtrener.

Etter én sesong i Italia som trener for Conversano, returnerte Maček til Kuwait og klubben med samme navn.

Mačeks suksess i persiabukta gjorde at han ble tilbudt jobben som landslagssjef for Bahrain, hvor han ledet landslaget til en 6.-plass under Asiamesterskapet i 2008 og til seier i Arabian Gulf Cup i 2009.

Han tok deretter over klubblaget Al-Ahli fra Manama, hvor Maček vant den bahrainske liga, cup og supercup i 2009, før han tok tilbake treneransvaret for det bahrainske landslaget.

Maček sørget, etter bare seks måneders som trener, for at det iranske herrelandslaget tok sølvmedalje under Asialekene 2010 i Guangzhou i Kina, etter å ha tapt finalen 32&ndash;28 mot Sør-Korea.

Han fikk deretter ansvaret for det qatarske herrelandslaget, som han blant annet ledet til sølvmedalje under Asiamesterskapet 2012, etter å ha tapt finalen 23&ndash;22 mot Sør-Korea. Andreplassen sørget for at Maček kvalifiserte Qatar til Håndball-VM 2013, hvor de kun slo Chile og måtte gi tapt mot Saudi-Arabia i kampen om 19.-plassen.

Samtidig som han var landslagssjef for Qatar, var Maček trener for klubblaget El-Jaish, som han ledet til seier i Emir's cup i 2012.

Maček returnerte som landslagssjef for det iranske herrelandslaget etter at de hadde vunnet bronsemedalje under Asiamesterskapet i 2014, som samtidig kvalifiserte Iran til Håndball-VM 2015 i Qatar.

Under Asialekene 2014 i Incheon i Sør-Korea ledet Maček Iran til en bronsefinale, som de tapte 28&ndash;25 mot Bahrain.

## Meritter

### Bahrain
* Asiamesterskapet:
** 6.-plass 2008

### Iran
* Asialekene:
**  2010
** 4.-plass 2014

### Qatar
* Asiamesterskapet:
**  2012
* Håndball-VM:
** 20.-plass 2013

## Referanser
Hampus Huldt-Nystrøm

**Hampus Huldt-Nystrøm** (født 15. januar 1917 i Oddernes, død 24. desember 1995 i Oslo) var en norsk pianist og musikkforsker. Han ble dr. philos. ved Universitetet i Oslo i 1966 med avhandlingen *Det nasjonale tonefall*. Fra 1966 var han professor ved Musikkvitenskapelig institutt på UNIT i Trondheim.

## Utdannelse
Han tok artium i 1936, og i 1939 tok han bifagseksamen i latin. Han studerte klaver og komposisjon med Halfdan Cleve og Bjarne Brustad, og debuterte som konsertpianist i 1947. I 1953 tok han magistergraden i musikkvitenskap.

I 1966 ble han dr. philos. ved Universitetet i Oslo i 1966 med avhandlingen *Det nasjonale tonefall*.

## Karriere
Fra 1943 til 1950 var Huldt-Nystrøm  lærer ved Musikkonservatoriet i Oslo.

Fra 1950 var ansatt som programsekretær i musikkavdelingen i NRK, med ansvar for kammermusikk, instrumentalsolister, kor og musikk-foredrag. Han skrev også en rekke artikler om musikkhistorie og andre musikkvitenskapelige emner, og var redaktør for bøker innen dette fagfeltet.

Fra 1966 var han professor ved Musikkvitenskapelig institutt på UNIT i Trondheim.

## Bibliografi (utvalg)
* 1958: *Sangerliv : et verk om korsang. 1*, Børrehaug & Co. Forlag – redaktør og bidragsyter
* 1959: *Sangerliv : et verk om korsang. 2*, Børrehaug – redaktør og bidragsyter
* 1961: *[http://urn.nb.no/URN:NBN:no-nb_digibok_2007041301012 Toner og tonekunst: musikkorientering for ungdomsskole og gymnas]*. Børrehaug & Co. – medforfatter: Egil Nordsjø
* 1966: *[http://urn.nb.no/URN:NBN:no-nb_digibok_2008060600020 Det nasjonale tonefall: studier av motiv og motivkombinasjoner, særlig i norsk springar og svensk polska]*. Universitetsforlaget
* 1969: *Fra munkekor til symfoniorkester : musikkliv i det gamle Christiania og i Oslo*, Filharmonisk selskap
* 1976: *Klaus Egge : komposisjoner* 

## Referanser
Heterogeniates

* se Systematisk inndeling

***Heterogeniates*** er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).

## Utseende
En middelsstor, avlang, blankt rødbrun til svart skarabide. Dekkvingene har tydelige punktrader.

## Levevis
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om natten.

## Utbredelse

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Geniatini Burmeister, 1844 - 327 arter, Neotropiske
******* Slekten *Heterogeniates* Ohaus, 1909
******** *[[Heterogeniates bonariensis]]* Ohaus, 1909

## Kilder
* Generic Guide to New World Scarab Beetles - *Heterogeniates* http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Geniatini/Geniatini-generic-pages/Heterogeniates/Heterogeniates.html
* Jameson, Mary Liz og Hawkins, Shauna Joy (2005): Synopsis of the genera of Geniatini (Coleoptera: Scarabaeidae: Rutelinae) with an annotated catalog of species. Zootaxa 874: 1-76. http://www.mapress.com/zootaxa/2005f/z00874f.pdf

## Eksterne lenker
* Barcode of Life - ''Heterogeniates''
*
Berit Andersson

**Berit Andersson** (født 9. mars 1961 i Trondheim) er en norsk billedkunstner, bosatt i Risør. Hun arbeider i hovedsak med maleri og tegning i et abstrakt formspråk. Hun har utdannelse fra Kunstskolen i Rogaland, Oslo Kunstfagskole og Statens lærerhøgskole i forming. Hun er i tillegg utdannet cand.mag. med fagene filosofi og kunsthistorie fra Universitetet i Oslo.   

Andersson har en rekke separat- og kollektiv/gruppeutstillinger bak seg. Hun har blant annet deltatt tre ganger på Sørlandsutstillingen (2005, 2007 og 2008), Høstutstillingen og Agderbiennalen (2007). I forbindelse med 100-årsjubileet for kvinners stemmerett, deltok Berit Andersson på jubileumsutstillingen «Med kunsten som stemme» på Lindvedske hus i Arendal i mai 2013.

I 2004 hadde Risør kunstforening en separatutstilling med Andersson, i samarbeid med lyriker og stuntpoet Triztán Vindtorn som skrev og leste diktet «Rød Gul Blå». Diktet var skrevet som en hyllest til kunstnerens malerier. Samme dikt ble framført av Bjørn Floberg på en annen separatutstilling med Andersson i Oslo Prosjektrom i 2010, der hun deltok med malerier fra perioden 2005&ndash;2009. 

Berit Andersson har medlemskap i Norske kunsthåndverkere Agder (NBK-Agder) og Landsforeningen Norske Malere (LNM). I tidsrommet 2005&ndash;2008 var hun styreleder i NBK-Agder.

## Referanser
Johan Einar Hustad

**Johan Einar Hustad** (født 26. januar 1954 i Bud, Møre og Romsdal)  er en norsk professor og tidligere prorektor for nyskaping ved NTNU. Prorektorene ved NTNU ansettes for perioder på fire år og Hustad har vært prorektor siden 2009. I 2013 ble han ansatt for en ny periode, 1.8.2013–31.7.2017. I august 2016 ble det kunngjort under NTNUs styremøte at Hustad ikke kom til å sitte ut hele perioden. Fra 1. oktober 2016 ble han ansatt som direktør for NTNUs tematiske satsningsområde NTNU Energi.  

Hustads fagfelt er termisk energi og mye av hans forskning og publikasjoner, har vært innen industrielle forbrenningsprosesser, miljø og fornybar energi.

Han har sin utdannelse fra NTH, der han ble ferdig utdannet sivilingeniør fra Maskinavdelingen i 1979 og dr. ing. i 1990 med avhandlingen *Efficiency and safety in combustion processes*. 

Han har arbeidet ved SINTEF  blant annet som forsker, avdelingsleder og forskningssjef i ulike perioder, til sammen 15 år. I perioden 1992–1996 var han Nordisk Forskningsprofessor innen faste brensler, som ansatt ved NTH under Norden – Nordic Energy Research Program.

I 1997 ble  Hustad ansatt som professor ved NTNU Institutt for energi og vannkraft, der han også var instituttleder i tre år.
Etter et år som gjesteprofessor ved Stanford University i California (2003–2004), ble han i 2004 nestleder og senere instituttleder ved Institutt for energi og prosessteknikk ved NTNU. Parallelt med stillingen som instituttleder, var han leder for Senter for Fornybar Energi ved NTNU-SINTEF-IFE. 

Han har og har hatt mange verv, blant annet har Hustad vært aktivitetsleder for ulike prosjekter innen Det internasjonale energibyrået (IEA) i seks år. 

Han er medlem av Norges Tekniske Vitenskapsakademi og satt i styret for UKCCSRC (Styret for karbonfangst og lagring UK) 2014-2017. Scientific Advisory Board: E.ON-RWTH Aachen University, Energy Research Center 2008-2010. Programstyre EnergiX 2017-2019, tidligere programstyrer: "Energi for fremtiden" og "Energi og industri" i forskningsrådet. Portefølgestyre i forskningsrådet for energi. transport og lavutslipp fra 2019. Styremedlem i Energi21 oppnevnt av Olje- og Energidepartementet fra 2019.

Han er deleier i firmaet Ecoxy AS, som har som forretningsidé å redusere skadelige utslipp til luft fra energiproduksjon. Selskapet ble i 2009 tildelt Technoports pris for innovativ miljøteknologi: «Technoport Award for Innovative Environmental Technology». 
__NOTOC__
## Bibliografi (utvalg)

## Referanser


## Kilder
* Monsen, Tor H. (1990) «Johan E. Hustad NTNUs tredje prorektor». I: ''Universitetsavisa'', 15. mai 2009
* Pressemelding fra NTNU om nye ledere, 2013
* Årsrapporter fra SFFE 2006–2008
* Tunstad, Hege (2013) «La idé i skuffen – ble Nobelpris». I: ''Gemini'', 19. april 2013

## Eksterne lenker
* NTNU. Rektoratets blogg
* Hustads profilside, NTNU
Willum van Steenwinckel

**Willum van Steenwinckel** (også Willem, født før 1615, død efter 22. juni 1653 i København) var en dansk byggmester og arkitekt med flamske røtter. 

Han var sønn av den kongelige byggmester Hans van Steenwinckel den eldre og Inger Pedersdatter. Han gikk i lære hos Willem Cornelisz i Laholm og Halmstad, fra 1615 byggmester ved slottet i Laholm og fra omkring 1625 slott- og festningsbyggmester i Halmstad. I 1629 ble han ansatt som kongelig byggmester i Christian IVs prestisjeby Glückstadt i Slesvig-Holsten. Her medvirket han til oppføringen av slottet Glücksburg, Rådhuset og Brockdorffs pale — opprinnelig oppført til kongens svigersønn Christian von Pentz — samt til anleggingen av den nye bydel på øyen Retshöwel. Efter kongens død, later det til at van Steenwinckel har forlatt Glückstadt til fordel for København. 

Et ev. kunstnerisk særpreg er vanskelig å påvise, da kun lite er bevart av  Willum van Steenwinckels byggerier.Av disse står kun det gjenoppbyggede rådhus på torvet i Glückstadt samt Brockdorffs pale i Am Fleth. 

## Referanser
Haffner og Haagaas

***Haffner og Haagaas*** (frem til 1940 også publisert under tittelen ***Haagaas og Haffner***) var en serie med oppgavesamlinger i matematikk på gymnasnivå og realskolenivå/ungdomsskolenivå som ble publisert mellom 1925 og 1979 i en lang rekke utgaver, opprinnelig med Theodor Haagaas og Einar Haffner som redaktører. Den var i mer enn 50 år den mest brukte oppgavesamlingen i matematikk i norske gymnaser. Oppgavesamlingene ble opprinnelig utgitt av H.J. Haffners Forlag og ble siden overtatt av forlaget Damm.

Etter at Haffner døde i 1935 var Haagaas redaktør alene. I 1959 overtok Harald Sogn som redaktør. De siste utgavene av *Haffner og Haagaas* kom i 1979 med Kjell Gjævenes som redaktør.

## Referanser
I’m Moving On

***I'm Moving On*** er en sang skrevet av Hank Snow som ble spilt inn og gitt ut på singel med Hank Snow i 1950.

Tina Turner spilte inn sangen og ga den ut på albumet *[[Tina Turns the Country On!]]* i 1974.
Ruth Anker Høyer

**Ruth Anker Høyer** (født 19. januar 1945, død 30. juni 2023) var en danskfødt norsk advokat, dommer og kvinnesaksforkjemper. Hun var tingrettsdommer i Oslo tingrett (tidligere betegnet byrettsdommer i Oslo byrett) fra 1994 til 2015, var leder i Norske Kvinnelige Juristers Forening og hadde flere verv både i Advokatforeningen og Norsk Kvinnesaksforening.

## Karriere
Hun ble utdannet cand.jur. i Danmark i 1970, og flyttet deretter til Norge. Hun arbeidet i Rikstrygdeverket, Likestillingsrådet og Forbrukerrådet, samt som dommerfullmektig i Oslo skifterett og som advokat, fra 1985 med egen advokatpraksis, før hun ble tingrettsdommer i 1994. Hun arbeidet særlig med familierett. Etter at hun gikk av med pensjon som tingrettsdommer var hun ekstraordinær lagdommer i Borgarting lagmannsrett.

Hun var leder for Norske Kvinnelige Juristers Forening, sentralstyremedlem i Norsk Kvinnesaksforening, medlem av redaksjonen i *[[Kvinnesaksnytt]]*, leder for Oslo Advokatforening og medlem av Den Norske Advokatforenings hovedstyre. Hun var også styreleder i Studiehjem for unge piker.

Hun var medlem av flere offentlige utvalg, blant annet Advokatkonkurranseutvalget som avga NOU 2002: 18.

Hun var gift med tingrettsdommer i Asker og Bærum Jon Bonnevie Høyer, som er sønn av juristen Grete Bonnevie og dattersønn av høyesterettsdommer Thomas Bonnevie og av kvinnesakskvinnen Margarete Bonnevie.

## Bibliografi
*Ruth Høyer (1976): *Ekteskap og forsørgelse*. Likestillingsrådet.
*Ruth Anker Høyer (1988): «Kvinner i posisjon i den juridiske profesjon». I Gunnar Bergby, Karin Bruzelius, Gerda Vislie og Brita Westergaard (red.), *[http://urn.nb.no/URN:NBN:no-nb_digibok_2007090701032 Underveis: Festskrift til Eva Kolstad]*. Aventura.

## Referanser